Olümpos

Olümpos (vanakreeka keeles Ὄλυμπος ehk Olympos, uuskreeka keeles hääldatud ka kui Olimbos) on kõrguselt teine mäemassiiv Balkani poolsaarel, asukohaga Egeuse mere ranniku lähistel. Sellel asub Kreeka kõrgeim mäetipp. Massiivi kõrgemad tipud formuleerivad Kesk-Makedoonia ja Tessaalia piirkondade piirilõigu.

pisi|267px|Mýtikase tipp (mitmesaja-meetriline tõus) nähtuna Skala tipust, tipul on tibatillukestena näha gruppi inimesi
Olümpose nime päritolu ei ole teada. Tõenäoliselt on see indoeuroopa-eelset päritolu.

pisi|267px|Vaade Litóchoro linnast, mis asub U-kujulise Olümpose parema jalami lõpul
Hellase mütoloogias oli Olümpose mägi 12 peajumala elukohaks. Legendi kohaselt tekkis mägi pärast seda, kui jumalad võitsid titaane titaanide sõjas. Mägi on mütoloogias paljude lugude toimumiskohaks.

Peajumala Zeusi trooniks peetakse järsku Stefani tippu (2909 m).

pisi|267px|Olümpose mäeseljak
Olümpose mäel on 52 tippu, millest kõrgeim on 2918-meetrine Mýtikas, mis on oma suhtelise kõrguse poolest üks Euroopa kõrgemaid.

Olümpose mäeseljakutel on väga rikkalik taimestik, mitmed taimeliigid on endeemsed. Mäel asub Olümpose rahvuspark, samuti üks kahest Kreekas asuvast biosfäärikaitsealast.

Mägironimine
pisi|267px|Hiliskoidiku vaade Olümpose tipust üle Egeuse mere
Olümpose otsa ronimine ei kujuta endast tehnilist ronimist, välja arvatud viimane osa Skala tipust Mýtikasele, mis on YDSi järgi 3. klassi skrambleerimine. Hinnanguliselt ronib Olümposele igal aastal 10 000 inimest, enamik neist piirdub Skolio tipuga. Enamasti alustatakse teekonda Litóchorost, mida on asukoha tõttu ajalooliselt kutsutud Jumalate Linnaks. Litochorost viib tee mäe jalamil asuvasse Prioniasse (1100 m), kust algab matkarada. Mäel on mitu ööbimispaika, kus matkajad saavad puhata. 

Kirjapandud andmetel jõudsid esimeste inimestena Mýtikase tippu 2. augustil 1913 Litóchorost pärit kohalik kaljukitsekütt Chrístos Kákalos ning Šveitsi mägironijad Frédéric Boissonnas ja Daniel Baud-Bovy.

Satelliidifoto
pisi|267px|Satelliidifoto (2006)

Vaata ka
Euroopa kõrgemad mäed

Välislingid

Kategooria:Kreeka mäed
Kategooria:Euroopa mäed
Kategooria:Riikide kõrgeimad tipud
Kategooria:Vanakreeka mütoloogia
Kategooria:Pühad mäed
Kategooria:Kahetuhandelised